b'\n_START_ARTICLE_\nLymfocytter\n_START_PARAGRAPH_\nLymfocytter er effektorcellene i det ervervede immunforsvaret. Cellene dannes i benmarg og sirkulerer i kroppen eller befinner seg i lymfeknuter eller diffust lymfatisk vev, slik som peyerske plakk i tarmen. De inndeles i T-celler (eller T-lymfocytter), B-celler (eller B-lymfocytter) og NK-celler. T- og B-celler har som funksjon \xc3\xa5 beskytte kroppen mot mikroorganismer som bakterier og virus og er ansvarlige for det ervervede immunforsvar (ogs\xc3\xa5 kalt adaptive immunforsvar). Cellene benytter en tilfeldig sammensetning av gensegmenter (s\xc3\xa5kalt rearrangering av DNA) til \xc3\xa5 danne en T-cellereseptor og B-cellereseptor.'